stanford-oval/wikipedia huggingface dataset:
Munuaispuu
Ulkonäkö ja koko

Munuaispuu on keskikokoinen, ikivihreä ja monihaarainen puu, jonka kasvukorkeus on tyypillisesti noin 12 metriä. Huonoilla kasvupaikoilla puu ylittää harvoin kuuden metrin korkeuden ja savimailla siitä voi tulla jopa 15-metrinen. Runko on lyhyt ja monesti epäsäännöllisen muotoinen. Kaljut lehdet ovat yksinkertaisia ja vuorottaisia, vastapuikeita ja noin 10–18 x 8–15 senttimetrin kokoisia. Lyhyet lehtiruodit ovat nuorena vaaleanvihreitä tai punertavia, vanhana tummanvihreitä.
Munuaispuu on yksikotinen ja jokaisessa kukassa on sekä hedekukkia että kaksineuvoisia kukkia; kukinto on huiskilomainen ja noin 10–20 senttimetriä pitkä. Hedekukkia on runsaammin, ja niissä on tavallisesti kymmenen hedettä. Kasvi on tuuli- ja hyönteispölytteinen; pölyttäjälajeja ovat kärpäset, mehiläiset ja muurahaiset. Pähkinän kypsyessä kukkaperä laajenee keltaiseksi tai punaiseksi, meheväksi epähedelmäksi, jonka kärjessä on varsinainen hedelmä, ”pähkinä”. Pähkinän myrkyllisen kuoren sisällä on syötävä noin 2,5 senttimetrin mittainen siemen, cashewpähkinä. Pähkinän kuori sisältää myrkkymuratin tavoin voimakkaasti ihoa ärsyttävää nestettä, jonka vaikuttavana aineena on kardoli. Myrkky kuitenkin tuhoutuu lämmön vaikutuksesta, joten siementen paahtaminen kuorineen tekee niistä vaarattomia. Vaikka cashew’n hedelmä kulinaarisessa käytössä on pähkinä, kasvitieteellisessä mielessä se on siemen.
Etelä-Amerikassa munuaispuun hedelmät ovat suosittuja, mutta pähkinät jäävät yleensä käyttämättä.[lähde? ] Hedelmäliha on vaaleankeltaista, mehukasta ja kuohkeaa, hapanta. Tuoreena sillä on lievästi supistava vaikutus, vihreänä voimakkaasti supistava.
Levinneisyys ja elinympäristö

Munuaispuu on alun perin kotoisin Brasiliasta, mutta nykyisin Vietnam on suurin tuottaja. Vuonna 2000 suurimpia cashewpähkinöiden viejämaita olivat Vietnamin ohella Brasilia ja Intia. Viljelyä harjoitetaan yleisesti Kaakkois-Aasiassa ja trooppisessa Afrikassa.
Munuaispuu kasvaa luonnonvaraisena trooppisessa ja subtrooppisessa Amerikassa merenpinnan tasolta 1200 metrin korkeuteen; kasvupaikkoja ovat kuivat pensaikot kivikoissa ja hiekkamailla. Puu suosii syvämultaista ja viljavaa maaperää ja vaatii kasvaakseen korkeita lämpötiloja eikä siedä pakkasta. Hedelmäntuotanto riippuu enemmän sateen jakautumisesta kuin määrästä: puu kantaa hedelmää parhaiten, jos sateet eivät ole runsaita kasvin kukkiessa. Puu pystyy sopeutumaan myös hyvinkin kuiviin olosuhteisiin, kunhan sen laaja juuristo pääsee imemään kosteutta maaperästä.
Käyttö

Munuaispuuta viljellään ennen kaikkea syötävien pähkinöidensä vuoksi; niitä voidaan käyttää raakoina tai paahdettuina sekä jalostettuina cashewvoiksi tai cashewjuustoksi. Myös puun hedelmät (engl. cashew apple) ovat syötäviä ja niistä voidaan myös puristaa mehua. Lisäksi puun nuoret versot ja lehdet, joita voidaan syödä tuoreina tai kypsennettyinä. Pähkinän kuoren nestettä käytetään teollisesti esimerkiksi puurakenteiden ja kalastusverkkojen suojaamiseen, ja puristusjäte sopii eläinten rehuksi. Kovahkoa puuainesta voidaan käyttää esimerkiksi huonekaluissa, ja tanniinipitoisesta kuoresta saadaan mustetta. Eri kasvinosilla on myös lääkkeellistä käyttöä muun muassa kuumeen ja yskän lievityksessä sekä käärmeenpuremien, malarian ja hammassäryn hoidossa, ja kukkaperästä puristetun mehun on sanottu olevan tehokas kuppalääke.
Tavallisesti munuaispuu aloittaa hedelmäntuotannon kolmen vuoden kuluttua istutuksesta, ja taloudellista hyötyä alkaa tulla kahdeksan vuoden kuluttua. Kasvista on kuitenkin olemassa nopeakasvuisempia lajikkeita, kuten pienikokoinen ja runsassatoinen kääpiöcashew, jolla tuotannon alkaminen kestää vain vuoden ja taloudellinen hyöty alkaa kolmen vuoden kuluttua.
Käyttö > Pähkinän ravintosisältö per 100 g

Energiaa 2 403 kJ/574 kcal
Rasvaa 46,4 g
josta tyydyttynyttä 7,8 g
monityydyttymättömät rasvat 7,8 g
Hiilihydraattia 18,8 g
josta sokereita 4,6 g
Ravintokuitua 3,5 g
Proteiinia 20,0 g
Suolaa 0,03 g
Lähde:
Kuvia

Suolattuja cashewpähkinöitä.
Munuaispuun syötäviä hedelmiä kukkaperineen.
Munuaispuun kukkia.
Kasvin lehtiä.
Siementaimi
Aiheesta muualla

United States Department of Agriculture (USDA): Anacardium occidentale (englanniksi)
Flora of China: Anacardium occidentale (englanniksi)
Dr. Duke's Phytochemical and Ethnobotanical Databases: Anacardium occidentale (Arkistoitu – Internet Archive) (englanniksi)
Cashewpähkinäviljelmää Kambodžassa.
Norsk Fengsels- og Friomsorgsforbund

| Norsk Fengsels- og Friomsorgsforbund |
| --- | --- |

Perustettu:  1918
Toimiala:  ammattijärjestö
Kotipaikka:  Oslo
Toiminta-alue:   Norja
Jäsenmäärä:  n. 3 500 (2023)
Puheenjohtaja:  Jane Elin Owe
Jäsenlehti:  NFF-magasinet
Aiheesta muualla
Sivusto
Infobox OKNimi-testi OK: 
Norsk Fengsels- og Friomsorgsforbund (lyh. NFF) on norjalainen vankeinhoidon parissa työskentelevien ammattiliitto, joka kuuluu keskusjärjestö LO:hon. Se on perustettu vuonna 1918 ja sillä oli noin 3 500 jäsentä vuonna 2023.
Aiheesta muualla

Kuvia tai muita tiedostoja aiheesta Norsk Fengsels- og Friomsorgsforbund Wikimedia Commonsissa
Nokia 3300

| Nokia 3300 |
| --- | --- |

Julkaistu:  2003
Käyttöverkot:  GSM 900/1800 MHz
Mitat:  114 × 63 × 20 mm
Paino:  125 g
Näytön kuvatarkkuus:  128 × 128 pikseliä
Värien lukumäärä:  4 096
Muisti:  sisäinen muisti 4,5 Mt, MMC-muistikortti (64 Mt mukana myyntipakkauksessa)
Kamera:  ei
Radio:  radio (stereo)
Musiikkisoitin:  kyllä
Valmiusaika:  180–230 h
Puheaika:  2–3,5 h
Käyttöjärjestelmä:  Series 40
Tiedonsiirto:  GPRS
Liitännät:  Pop-Port™, 2,5 mm kuulokeliitäntä
Muuta:  Java-tuki
Infobox OKNimi-testi OK: 
Nokia 3300 on Nokian matkapuhelin.
Puhelimessa on panostettu etenkin sen musiikkiominaisuuksiin. Nokia 3300:ssa on MP3/AAC-soitin, radio ja mahdollisuus nauhoittaa musiikkia. Näyttö on "poikittain" suhteessa puhelimen pituusakseliin, ja vasemmalla kädellä käytetään pyöreää navigointinäppäintä. Nokia 3300:n pakkauksessa tulee mukana 64 megatavun muistikortti, mutta se tukee suurempiakin. Laitteessa on myös sähköpostiominaisuus.
Aiheesta muualla

Käyttöohjeet (Arkistoitu – Internet Archive)
Nokia 3300 -arvostelu (englanniksi)
Norsk Ergoterapeutforbund

| Norsk Ergoterapeutforbund |
| --- | --- |

Perustettu:  1952
Tyyppi:  ammattiliitto
Päämaja:  Oslo
Toiminta-alue:   Norja
Jäsenet:  n. 4 500 (2023)
Puheenjohtaja:  Tove Skyer
Kattojärjestö:  Unio
Jäsenlehti:  Ergoterapeuten
Aiheesta muualla
Sivusto
Infobox OKNimi-testi OK: 
Norsk Ergoterapeutforbund (puhekielessä Ergoterapeutene) on norjalainen toimintaterapeuttien ammattiliitto. Se kuuluu Unio-keskusjärjestöön. Järjestöllä oli noin 4 500 jäsentä vuonna 2023.
Aiheesta muualla

Liiton verkkosivut (norjaksi)
Hautamäki

Hautamäki on suomalainen sukunimi, joka on muun muassa seuraavilla henkilöillä:
Aimo Hautamäki (s. 1947), rovasti, Suomen rauhanyhdistysten keskusyhdistyksen entinen pääsihteeri
Arvi Hautamäki (1897–1972), kouluneuvos, Työväen sivistysliiton pääsihteeri
Ata Hautamäki (o.s. Anto, 1944–2024), luovuuskouluttaja ja rikoskirjailija
Costello Hautamäki (s. 1963), tamperelainen muusikko
Erkki Hautamäki (1930–2023), opetusneuvos, reservin majuri ja historioitsija
Hannu Hautamäki (s. 1974), lentopalloilija
Henri Hautamäki (s. 1988), Suomen Sisun puheenjohtaja
Jukka Hautamäki (s. 1971), kuva- ja mediataiteilija
Jussi Hautamäki (s. 1941), Suomen puolustusvoimien kenraaliluutnantti (res)
Jussi Hautamäki (s. 1979), mäkihyppääjä
Kari Hautamäki (s. 1946), koripalloilija ja valmentaja
Kari Hautamäki (s. 1981), ruotsinsuomalainen kirjailija, ensihoitaja ja entinen mäkihyppääjä
Kustaa Hautamäki (aik. Rukkila, 1869–1951), päätoimittaja
Lauri Hautamäki (s. 1936), aluetieteilijä ja emeritusprofessori
Matti Hautamäki (s. 1981), mäkihyppääjä
Ranja Hautamäki, maisema-arkkitehti ja professori
Teemu Hautamäki (s. 1977), basisti ja laulaja
Tuula Pihlajamaa, ent. Hautamäki (s. 1945), poliitikko ja kansanedustaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Haiyang

Haiyang on Kiinan kansantasavallan merentutkimussatelliittiperhe.
Haiyang-1A laukaistiin 15. toukokuuta 2002 . Se mittasi mm. meren pintalämpötilaa ja meren väriä. Mittausalueina olivat Bohainmeri, Keltainenmeri, Itä-Kiinan meri ja Etelä-Kiinan meri. Satelliitin toiminta-aika oli kaksi vuotta ja päättyi huhtikuussa 2004. Sen dataa käyttää 126 kiinalaista tieteellistä instituuttia ja valtion laitosta.
11. huhtikuuta 2007 Kiina laukaisi Haiyang-1B-satelliitin . Tämä toimii kolmen vuoden ajan. Satelliitin intrumenttien mittausresoluutio on suurempi kuin edeltäjällä ja satelliitti tuottaa kolminkertaisen määrän tietoa.
Satelliitit rakensi China Aerospace Corporation. Kantorakettina oli molemmissa tapauksissa Pitkä Marssi.
Hautanen

Hautanen tarkoittaa seuraavia:
Aapeli Hautanen (1899–1984), mestaripelimanni
Arja Hautanen (o.s. Jukkala, s. 1950), talousneuvos
Kari Hautanen (s. 1949), kauppaneuvos ja toimitusjohtaja, Arja Hautasen puoliso
Mona Carita (oik. Carita Virkkunen, o.s. Hautanen, s. 1962), iskelmälaulaja
Hautanen, järvi Petäjävedellä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hautanen”, voi hakea sivunnimihaulla, laajalla sivunnimihaulla tai tekstihaulla.
Heikki Mäkinen

Heikki Jalmari Mäkinen (12. kesäkuuta 1888 Tyrväntö – 11. joulukuuta 1960 Turku) oli suomalainen poliitikko ja maalarimestari. Hän oli Suomen sosialistisesta työväenpuolueesta valittu kansanedustaja Turun läänin eteläisestä vaalipiiristä vuosina 1922–1923.
Kansakoulun käytyään Mäkinen työskenteli maalarina eri puolilla Suomea ja oli maalausliikkeen harjoittaja Turussa. Hän oli Sosialistisen työväenpuolueen piirisihteeri.
No Motiv

| No Motiv> Tiedot |
| --- | --- |
Toiminnassa:  1995–
Tyylilaji:  Punk rock, Alternative Rock, Emocore
Kotipaikka:  Oxnard, Kalifornia, Yhdysvallat
Laulukieli:  englanti
Jäsenet:  Jeremy Palaszewski,  kitara, laulu   Roger Camero,  rummut   Jeff Hershey,  basso, laulu   Max McDonald,  kitara, laulu  
Entiset jäsenet:  Pat Pedraza,  rummut   Dave Brandon,  basso  
Levy-yhtiö:  Vagrant Records   Edge Records  
Aiheesta muualla
www.nomotiv.com
Infobox OKNimi-testi OK: 
No Motiv on alternative rock ja punk rock -yhtye Oxnardista, Kaliforniasta.
Jäsenet

Jeremy Palaszewski - kitara, laulu
Roger Camero - rummut
Jeff Hershey - basso, laulu
Max McDonald - kitara, laulu
Jäsenet > Entiset jäsenet

Pat Pedraza (rummut)
Dave Brandon (basso)
Tuotanto

1996: Cynical (Edge Records)
1998: Scarred (Edge Records)
1999: And the Sadness Prevails... (Vagrant Records)
2001: Diagram for Healing (Vagrant Records)
2004: Daylight Breaking (Vagrant Records)
Kappale "Independence Day" oli Burnout 3-pelin soundtrackilla.
Aiheesta muualla

Virallinen kotisivu
Vagrant records
Norsjø

| Norsjø |
| --- | --- |

Valtiot:  Norja 
Koordinaatit:  59°18′00″N, 9°20′00″E
Laskujoki:  Farelva (d) 
Mittaustietoja
Pinnankorkeus:  15,3  m 
Pinta-ala:  55,116159 km2 
Tilavuus:  5 100  hm3 
Suurin syvyys:  171  m 
Valuma-alue:  10 383,47 km2 
 fiNorsjø 
Norsjø on Telemarkin läänissä Norjassa sijaitseva järvi, jonka pinta-ala on 58 neliökilometriä.
Aiheesta muualla

Kuvia tai muita tiedostoja aiheesta Norsjø Wikimedia Commonsissa
Norsk Arbeidsmandsforbund

| Norsk Arbeidsmandsforbund |
| --- | --- |

Perustettu:  1895
Toimiala:  ammattijärjestö
Kotipaikka:  Oslo
Toiminta-alue:   Norja
Jäsenmäärä:  n. 36 000 (2023)
Puheenjohtaja:  Brede Edvardsen
Jäsenlehti:  Arbeidsmanden
Aiheesta muualla
Sivusto
Infobox OKNimi-testi OK: 
Norsk Arbeidsmandsforbund (lyh. NAF) on norjalainen ammattiliitto, joka kuuluu keskusjärjestö LO:hon. Se on perustettu vuonna 1895 ja sillä oli noin 36 000 jäsentä vuonna 2023. Liittoon kuuluu muun muassa rakennus-, huolto-, puhtaanapito- ja kaivosalojen työntekijöitä.
Aiheesta muualla

Kuvia tai muita tiedostoja aiheesta Norsk Arbeidsmandsforbund Wikimedia Commonsissa
Harald Nielsen

| Mitalit | Mitalit | Mitalit |  |
| --- | --- | --- | --- |
|   |   |   |  |
Miesten jalkapallo
Maa:   Tanska
|  Olympialaiset  |  Olympialaiset  |  Olympialaiset  |  |
|  Hopeaa | Rooma 1960 |  |  |
Harald Ingemann Nielsen (26. lokakuuta 1941 Frederikshavn – 11. elokuuta 2015) oli tanskalainen jalkapalloilija.
Nielsen saavutti Tanskan jalkapallomaajoukkueessa hopeaa Rooman kesäolympialaisissa 1960. Kausilla 1962–1963 ja 1963–1964 hän oli Italian pääsarjan paras maalintekijä.
Nielsen kuoli pitkän sairastamisen jälkeen 73-vuotiaana 11. elokuuta 2015.
Noorduyn C-64 Norseman

Noorduyn C-64
Noorduyn C-64 Norseman ("norjalainen") on 1930-luvun jälkipuolella kehitetty kevyt kanadalainen rahtilentokone, jota on käytetty etenkin vesitasona.
Robert Noorduyn suunnitteli koneen vuonna 1934. Se oli tarkoitettu muun muassa Kanadan metsätyömaiden erämaaliikenteeseen. Kone on ns. puskapilottien suosiossa, koska se ei ole vaurioherkkä. Koneen ensilento tapahtui 14. marraskuuta 1935. Vuonna 1946 kaksi kanadalaista pientä lentokuljetusyritystä otti sen laivastoonsa. Toisessa maailmansodassa Kanadan ilmavoimat käytti 38 Norsemania etenkin radiokoulutukseen, myöhemmin sodan aikana tilauksia tuli lisää, myös Yhdysvaltain asevoimille. Myös Kanadan ratsupoliisi otti koneen käyttöönsä. Vuoteen 1959 mennessä oli valmistettu yli 900 konetta.
Tekniset tiedot

Taulukon tiedot koskevat tyyppiä Noorduyn C-64A.
| Mitta | Arvo |
| --- | --- |
Pituus: 9,6 m
Kärkiväli: 15,7 m
Korkeus: 3,0 m
Voimalaite: 1 Pratt & Whitney R-1340AN-1 (600 hv)
Suurin lentonopeus: 260 km/h
Lentomatka: 1 851 km
Miehistö: 1 tai  2
Käytännön lakikorkeus: 5 181 m
Tyhjäpaino: 1 929 kg
Lentopaino: 3 356 kg
Käyttö Suomessa

Suomeen ostettiin vuonna 1951 Sveitsistä koneyksilö joka sai tunnuksen OH-NOA. Kone oli aluksi kuopiolaisen Vuokralento Oy:n ja myöhemmin vuodesta 1952 lähtien oululaisen Tilauslento Oy:n omistuksessa. Myöhemmin kone oli tamperelaisen Aarne Tirkkosen omistuksessa vuosina 1956–58, jonka jälkeen leppäveteläisen Pentti Riitaojan omistuksessa. Konetta operoi viimeisen omistussuhteen aikana Veljekset Särkkä. Koneen viimeinen lento lennettiin 10.10.1963. Koneen hylky on varastoituna Suomen ilmavoimamuseossa.
Aiheesta muualla

Wikimedia Commonsissa on kuvia tai muita tiedostoja aiheesta .
Noorduyn Norseman -web-sivusto (Arkistoitu – Internet Archive) (englanniksi)
OH-NOA
Haapaniemen voimalaitos

| Haapaniemen voimalaitos |
| --- | --- |
 Haapaniemen voimalaitos Saaristokadulta nähtynä lokakuussa 2009.
Polttoaine:  jyrsinturve, metsähake, biokaasu
Teho:  90 MW (sähkö) / 205 MW (kaukolämpö)
Tuotanto:  392 GWh (sähkö) / 923 GWh (kaukolämpö, 2013)
Omistaja:  Kuopion energia
Valmistunut:  I-yksikkö 1972 II-yksikkö 1982
Koordinaatit:  62°52′45″N, 027°40′32″E
Haapaniemen voimalaitos on kaukolämpöä ja sähköä tuottava Kuopion Energian omistama lämpövoimalaitos Kuopion Haapaniemen kaupunginosassa. Voimala jakautuu kahteen yksikköön: Haapaniemi II ja III. Ensimmäinen yksikkö otettiin käyttöön 1972 ja se oli ensimmäinen jyrsinturvetta käyttävä lämmitysvoimala Suomessa. Vuonna 1982 otettiin käyttöön kakkosyksikkö. Voimalan kokonaissähköteho on noin 90 MW ja lämpöteho noin 205 MW. Laitokselle on rakennettu Haapaniemi I:n korvaava yksikkö, eli Haapaniemi III, joka otettiin virallisesti käyttöön vuoden 2013 alussa. Samalla ykkösyksikön höyryturbiini jäi lähinnä varakäyttöön ja niihin tilanteisiin, kun pitää tuottaa sähköä ilman lämpöä.
Haapaniemen voimalaitos ilmasta huhtikuussa 2013.
Turpeen lisäksi voimalassa käytetään metsähaketta ja biokaasua. Kulutuksesta noin puolet on biopolttoainetta.
Aiheesta muualla

Kuvia tai muita tiedostoja aiheesta Haapaniemen voimalaitos Wikimedia Commonsissa
Kuopion energia
Harald Paumgarten

| Mitalit> Maa:   Itävalta.Miesten hiihto.MM-kilpailut  | Mitalit> Maa:   Itävalta.Miesten hiihto.MM-kilpailut  | Mitalit> Maa:   Itävalta.Miesten hiihto.MM-kilpailut  | Maa:   Itävalta> Miesten hiihto. |
| --- | --- | --- | --- |
|  Pronssia | Innsbruck 1933 | 4 × 10 km viesti |  |
Harald Paumgarten (4. huhtikuuta 1904 – 1952) oli itävaltalainen maastohiihtäjä, yhdistetyn hiihtäjä ja mäkihyppääjä. Hän saavutti pronssia 4 × 10 kilometrin viestissä MM-kisoissa 1933.
Sankt Moritzin olympialaisissa 1928 Paumgarten sijoittui 17:nneksi sekä 18 kilometrin hiihdossa että yhdistetyssä. Lake Placidissa 1932 hän oli 29:s 18 kilometrin hiihdossa, 18:s yhdistetyssä ja 25:s mäkihypyssä.
Niels Juel -luokka

| Niels Juel -luokka |
| --- | --- |


Tekniset tiedot
Uppouma:  1 450 t
Pituus:  84,0 m
Leveys:  10,3 m
Syväys:  4,8 m
Koneteho:  1 x GE LM2500 -kaasuturbiini 25 700 shp 1 x MTU 20-sylinterinen dieselmoottori 4 800 shp
Nopeus:  30 solmua
Miehistöä:  93
Aseistus
Meritorjunta:  1 x OTO Melara 76 mm tykki 2 x Boeing Harpoon 1 x Mk3 syvyyspomminheitin
Ilmatorjunta:  1 x Mk29 Sea Sparrow -ilmatorjuntaohjusten laukaisualusta á 8 ohjusta Stinger-ilmatorjuntaohjus
Niels Juel -luokka oli Tanskan laivaston kolmen korvetin muodostama alusluokka, jonka alukset valmistettiin 1978-1980. Ne poistettiin palveluksesta vuoteen 2009 mennessä.
Vuonna 1986 alusten aseistukseen lisättiin neljä 20 millimetrin Oerlikonia, joista kaksi poistettiin 1993. Vuodesta 1990 alkaen alusten aseistusta täydennettiin kahdella tai neljällä Stinger-ilmatorjuntaohjuksella ja neljällä Mk.36 Seagnat sukellusveneentorjuntaohjuksen laukaisualusta, joissa kussakin kuusi ohjusta.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| KDM Niels Juel | Aalborg Yard | 20. lokakuuta 1976 | 17. helmikuuta 1978 | 3. tammikuuta 1979 | poistettu palveluksesta |
| KDM Olfert Fischer | Aalborg Yard | 29. marraskuuta 1978 | 10. toukokuuta 1979 | 29. helmikuuta 1980]] | poistettu palveluksesta |
| KDM Peter Tordenskiold | Aalborg Yard | 5. joulukuuta 1979 | 30. huhtikuuta 1980 | 30. maaliskuuta 1981 | poistettu palveluksesta |
Noored Kotkad

| Noored Kotkad |
| --- | --- |

Toiminnassa:  1930–1940; 1989–
Valtio:  Viro
Rooli:  Isänmaallinen poikaorganisaatio
Osa joukkoa:  Kaitseliit (Viron Suojeluskunta)
Koko:  3 000
Motto:  Alati valmis!
Noored Kotkad (suom.  Nuoret Kotkat) on Viron Kaitseliit-maanpuolustusjärjestön isänmaallinen puolisotilaallinen vapaaehtoinen poikajärjestö.
Noored Kotkad on perustettu 30. toukokuuta 1930 ja uudelleenperustettu 1989.[lähde? ]
Jäsenet ja organisaatio

Jäseneksi pääsevät 7–18-vuotiaat pojat ja johtajaksi täysi-ikäiset. Jäsenet eivät osallistu valtion aseelliseen puolustukseen. Jäsenmäärä on yhteensä noin 3 000.
Poikajärjestö jakautuu viiteentoista piiriin (viroksi: malev). Piiriit jakautuu joukkueisiin. Esikunta sijaitse Tallinnassa osoitteessa Toompea 8.
Koulutus

Tavoitteena on kasvattaa nuorista vastuuntuntoisia kansalaisia. Järjestössä opetetaan esimerkiksi:
kansalaiskasvatusta,
sulkeisia,
suunnistusta,
ensiapua,
sotilasaseiden käsittelyä,
maastokoulutusta.
Aiheesta muualla

Kotisivu (viroksi)
TS – Kaksi kieltä, yksi univormu (Arkistoitu – Internet Archive)
Harald Pager

Harald Pager (1923 – 1. heinäkuuta 1985) oli itävaltalainen taiteilija, valokuvaaja ja suunnittelija, joka jäljensi kahdeksan vuoden ajan Namibin aavikolla kalliotaidetta. Pager meni Etelä-Afrikkaan ja päätti keskittyä pelkästään tutkimaan Brandbergin Ndederna Gorgen kalliomaalauksia. Mukana oli hänen vaimonsa Shirley Ann Pager. Hän kuvasi maalaukset ensin filmille ja teki niistä sitten 1:1 jäljennökset, jotka hän väritti.  Saksalainen Kölnin yliopisto on julkaissut niitä sarjassa Africa Praehistorica.
Pager kuoli työskenneltyään kahdeksan vuotta. Hänen dokumentoimansa kuvat on luovutettu vuonna 2005 Namibiaan.
Haram

Haram on kunta Møren ja Romsdalin läänissä Norjassa. Kunnalla on maapinta-alaa 254 neliökilometriä ja tammikuussa 2024 tehdyn väestönlaskennan mukaan Haramin kunnassa oli 9 357 asukasta.
Vuosina 2020–2023 Haram oli osa Ålesundin kuntaa.
Aiheesta muualla

Kunnan kotisivu (norjaksi)
Kuvia tai muita tiedostoja aiheesta Haram Wikimedia Commonsissa
Møren ja Romsdalin läänin kunnat
Aukra
Aure
Averøy
Fjord
Giske
Gjemnes
Hareid
Herøy
Hustadvika
Kristiansund
Molde
Rauma
Sande
Smøla
Stranda
Sula
Sunndal
Surnadal
Sykkylven
Tingvoll
Ulstein
Vanylven
Vestnes
Volda
Ørsta
Ålesund
Norjan läänit | Norja
No Money – No Music

| No Money - No Music Erik Lindström Sextet |
| --- | --- | --- |

Studioalbumin tiedot
 Julkaistu: toukokuu 1975
 Formaatti: LP
 Tyylilaji: jazz
 Levy-yhtiö: Love Records (LRLP 127)
No Money – No Music on Erik Lindström Sextetin albumi vuodelta 1975.
Kappaleet > A-puoli

No Money – No Music – 3.17
Cavak – 2.45
Where the Four Winds Blow – 3.04
Kati's Birthday – 3.37
There's Still a Chance – 4.00
Kappaleet > B-puoli

Brush Business – 2.55
Hot Cat – 3.09
Ballad – 3.35
In the Shade of the Old Wigwam – 3.24
Blues for Jake – 3.15
Muusikot

Heikki Annala – basso
Pentti Lasanen – klarinetti
Ilpo Kallio – rummut
Heikki Laurila – kitara
Raimo Roiha – piano
Erik Lindström – vibrafoni
Aiheesta muualla

No Money - No Music discogs.com -sivustolla
Albumi Fono.fi:in tietokannassa
Harald Quandt

Harald Quandt Luftwaffen univormussa takarivissä yhdessä Goebbelsin perheen kanssa.
Harald Quandt (1. marraskuuta 1921 – 22. syyskuuta 1967) oli saksalainen teollisuusvaikuttajan Günther Quandtin ja Magda Goebbelsin lapsi. Vanhempien avioeron ja äidin uuden avioliiton myötä Harald Quandtista tuli myös Joseph Goebbelsin poikapuoli.
Hänen isänsä oli menestyvä yritysjohtaja ja vanhempien avioeron jälkeen Harald jäi isänsä hoitoon kunnes muutti äitinsä luo Goebbelsin perheeseen valmistumiseensa vuonna 1940. Hän kannatti intialaisen nationalistin Subhash Chandra Bosen aatteita ja mottoa, Tum mujhe khoon do, main tumhein aazaadi doonga tai ”Give me blood and I will give you freedom”.[lähde? ] Hän palveli luutnanttina Luftwaffen joukoissa kunnes haavoittui ja jäi liittoutuneiden vangiksi Italiassa vuonna 1944. Hänet vapautettiin vuonna 1947.
Harald oli ainoa Goebbelsin perheen jäsen, joka selvisi sodasta elävänä. Hänen äitinsä ja isäpuolensa tekivät itsemurhan myrkytettyään lapsensa. Palattuaan Saksaan sodan jälkeen Harald alkoi yhdessä velipuolensa Herbertin kanssa uudelleenrakentamaan perheensä yrityksiä ja vuosina 1949–1953 hän opiskeli insinööriksi. Günther Quandtin kuoltua vuonna 1954 hän sai velipuolensa kanssa perinnöksi isänsä yritykset jolloin hänestä tuli Länsi-Saksan vauraimpia ihmisiä. Hänen organisaatioonsa kuului yli 200 muun muassa auto-, tekstiili-, lääke- ja rakennusalan yritystä.[lähde? ]
Hän sai viisi tytärtä vaimonsa kanssa. Harald selviytyi lento-onnettomuudesta Zurichin lentokentällä[lähde? ] mutta kuoli myöhemmin toisessa lento-onnettomuudessa lähellä Torinoa.  Myöhemmin vuonna 2007 esitetyssä dokumentissa The Silence of the Quandts paljastetaan Quandtin perheen yritysten rooli toisen maailmansodan aikaisessa Saksassa.